Document ID: 32006R0965

ΚΑΝΟΝΙΣΜΌΣ (ΕΚ) αριθ. 965/2006 ΤΗΣ ΕΠΙΤΡΟΠΉΣ
της 29ης Ιουνίου 2006
για την τροποποίηση του κανονισμού (ΕΚ) αριθ. 327/98 σχετικά με το άνοιγμα και τον τρόπο διαχείρισης ορισμένων δασμολογικών ποσοστώσεων εισαγωγής ρυζιού και θραυσμάτων ρυζιού
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1785/2003 του Συμβουλίου, της 29ης Σεπτεμβρίου 2003, σχετικά με την κοινή οργάνωση αγοράς του ρυζιού (1), και ιδίως το άρθρο 10 παράγραφος 2 και το άρθρο 11 παράγραφος 4,
Εκτιμώντας τα ακόλουθα:
(1)
Η συμφωνία υπό μορφή ανταλλαγής επιστολών μεταξύ της Ευρωπαϊκής Κοινότητας και του Βασιλείου της Ταϊλάνδης δυνάμει του άρθρου XXIV παράγραφος 6 και του άρθρου ΧΧVΙΙΙ της Γενικής Συμφωνίας Δασμών και Εμπορίου (GATT) του 1994, σχετικά με την τροποποίηση των παραχωρήσεων που προβλέπονται στους πίνακες της Τσεχικής Δημοκρατίας, της Δημοκρατίας της Εσθονίας, της Κυπριακής Δημοκρατίας, της Δημοκρατίας της Λεττονίας, της Δημοκρατίας της Λιθουανίας, της Δημοκρατίας της Ουγγαρίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβενίας και της Σλοβακικής Δημοκρατίας, στο πλαίσιο της προσχώρησής τους στην Ευρωπαϊκή Ένωση (2), η οποία εγκρίθηκε με την απόφαση 2006/324/ΕΚ του Συμβουλίου (3), προβλέπει την αύξηση της συνολικής ετήσιας δασμολογικής ποσόστωσης με μηδενικό δασμό μισολευκασμένου ή λευκασμένου ρυζιού που υπάγεται στον κωδικό ΣΟ 1006 30 για, αφενός, 25 516 τόνους ρυζιού κάθε καταγωγής και, αφετέρου, 1 200 τόνους ρυζιού προέλευσης Ταϊλάνδης. Προβλέπει επίσης το άνοιγμα νέας ετήσιας δασμολογικής ποσόστωσης με μηδενικό δασμό 31 788 τόνων θραυσμάτων ρυζιού που υπάγεται στον κωδικό ΣΟ 1006 40 κάθε καταγωγής.
(2)
Η εν λόγω απόφαση προβλέπει επίσης το άνοιγμα νέων ποσοστώσεων με δασμολογικό συντελεστή 15 %, που ισχύει για κάθε καταγωγή, για 7 τόνους ρυζιού με το φλοιό του που υπάγεται στον κωδικό ΣΟ 1006 10 και 1 634 τόνους αποφλοιωμένου ρυζιού που υπάγεται στον κωδικό ΣΟ 1006 20.
(3)
Για λόγους απλούστευσης και λαμβανομένου υπόψη του μικρού όγκου της προαναφερόμενης ποσόστωσης 7 τόνων ρυζιού με το φλοιό του, είναι σκόπιμο η εν λόγω δασμολογική ποσόστωση να αποτελέσει αντικείμενο διαχείρισης, σύμφωνα με τις διατάξεις του κανονισμού (ΕΟΚ) αριθ. 2454/93 της Επιτροπής, της 2ας Ιουλίου 1993, για τον καθορισμό ορισμένων διατάξεων εφαρμογής του κανονισμού (ΕΟΚ) αριθ. 2913/92 του Συμβουλίου για τη θέσπιση του κοινοτικού τελωνειακού κώδικα (4).
(4)
Η ποσόστωση 20 000 τόνων αποφλοιωμένου ρυζιού υπαγόμενου στον κωδικό ΣΟ 1006 20 με δασμό 88 ευρώ ανά τόνο που προβλέπεται στο άρθρο 1 του κανονισμού (ΕΚ) αριθ. 327/98 της Επιτροπής (5) είναι πλέον παρωχημένη, λόγω της τροποποίησης του προβλεπόμενου στο άρθρο 11α του κανονισμού (ΕΚ) αριθ. 1785/2003 δασμού που ισχύει για την εισαγωγή αποφλοιωμένου ρυζιού. Ως εκ τούτου, κρίνεται σκόπιμο να καταργηθεί η εν λόγω ποσόστωση.
(5)
Προκειμένου να μη διαταραχθεί η ομαλή εμπορία του ρυζιού που παράγεται στην Κοινότητα, είναι σκόπιμο να προβλεφθεί το άνοιγμα των ποσοστώσεων κατά τρόπο ώστε οι εισαγωγές να μπορούν να απορροφηθούν καλύτερα από την κοινοτική αγορά. Συγκεκριμένα, στην περίπτωση που η εφαρμογή ποσοστού μείωσης οδηγήσει σε χορήγηση πιστοποιητικών για ποσότητες μικρότερες των είκοσι τόνων και τα κράτη μέλη προβούν στη χορήγηση αυτή με κλήρωση, πρέπει να προβλεφθεί η ανακατανομή των εναπομεινουσών ποσοτήτων από τις αρμόδιες εθνικές αρχές, προκειμένου να χρησιμοποιηθεί η ποσόστωση στο μέγιστο δυνατό και να αποφευχθεί η κατανομή πολύ μικρών ποσοτήτων. Για τους ίδιους λόγους, είναι σκόπιμο να προβλεφθεί επίσης η ανακατανομή, σε περίπτωση που η εφαρμογή ποσοστού μείωσης δεν οδηγήσει σε σύσταση παρτίδας 20 τόνων.
(6)
Προκειμένου να διασφαλιστεί η ορθή διαχείριση των εν λόγω ποσοστώσεων, είναι σκόπιμο να προβλεφθεί η προσκόμιση υποχρεωτικού πιστοποιητικού καταγωγής όταν η ποσόστωση έχει ανοιχτεί για συγκεκριμένη χώρα και δεν απαιτείται πιστοποιητικό εξαγωγής εκδοθέν από την εν λόγω χώρα.
(7)
Συνεπώς, είναι αναγκαίο να τροποποιηθεί ο κανονισμός (ΕΚ) αριθ. 327/98 ανάλογα.
(8)
Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης σιτηρών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 327/98 τροποποιείται ως εξής:
1)
Το άρθρο 1 αντικαθίσταται από το ακόλουθο κείμενο:
«Άρθρο 1
1. Κάθε έτος, την 1η Ιανουαρίου, ανοίγονται οι ακόλουθες ετήσιες συνολικές δασμολογικές ποσοστώσεις εισαγωγής:
α)
63 000 τόνοι λευκασμένου ή μισολευκασμένου ρυζιού που υπάγεται στον κωδικό ΣΟ 1006 30, με μηδενικό δασμό·
β)
1 634 τόνοι αποφλοιωμένου ρυζιού που υπάγεται στον κωδικό ΣΟ 1006 20 με δασμό κατ' αξίαν που ορίζεται σε 15 %·
γ)
100 000 τόνοι θραυσμάτων ρυζιού που υπάγεται στον κωδικό ΣΟ 1006 40 00, με μείωση κατά 30,77 % του δασμού που καθορίζεται στο άρθρο 11δ του κανονισμού (ΕΚ) αριθ. 1785/2003 του Συμβουλίου (6)·
δ)
40 216 τόνοι λευκασμένου ή μισολευκασμένου ρυζιού που υπάγεται στον κωδικό ΣΟ 1006 30, με μηδενικό δασμό·
ε)
31 788 τόνοι θραυσμάτων ρυζιού που υπάγεται στον κωδικό ΣΟ 1006 40 00, με μηδενικό δασμό.
Οι ποσοστώσεις αυτές αποτελούν αντικείμενο διαχείρισης σύμφωνα με τον παρόντα κανονισμό και κατανέμονται ανά χώρα καταγωγής και κατά περιοδικά τμήματα, σύμφωνα με το παράρτημα IX. Εντούτοις, για το έτος 2006, κατανέμονται σύμφωνα με το παράρτημα Χ.
2. Κάθε έτος, την 1η Ιανουαρίου, ανοίγεται ετήσια δασμολογική ποσόστωση 7 τόνων ρυζιού με το φλοιό του που υπάγεται στον κωδικό ΣΟ 1006 10, με δασμό κατ' αξίαν που ορίζεται σε 15 % και αύξοντα αριθμό 09.0083.
Η Επιτροπή διαχειρίζεται την εν λόγω ποσόστωση σύμφωνα με τα άρθρα 308α έως 308γ του κανονισμού (ΕΟΚ) αριθ. 2454/93 της Επιτροπής (7).
2)
Στο άρθρο 3, οι όροι «άρθρο 1 παράγραφος 1 στοιχεία α), β) και γ)» αντικαθίστανται από τους όρους «άρθρο 1 παράγραφος 1 στοιχεία α) και γ)».
3)
Το άρθρο 4 τροποποιείται ως εξής:
α)
στην παράγραφο 2 τρίτη περίπτωση, οι όροι «στο άρθρο 1 παράγραφος 1 στοιχείο γ)» αντικαθίστανται από τους όρους «στο άρθρο 1 παράγραφος 1 στοιχεία γ) και ε)»·
β)
στην παράγραφο 4, προστίθεται το ακόλουθο στοιχείο ε):
«ε)
στην περίπτωση της ποσόστωσης που αναφέρεται στο άρθρο 1 παράγραφος 1 στοιχείο ε), μία από τις ενδείξεις που αναγράφονται στο παράρτημα XI.»·
γ)
στην παράγραφο 5, η τρίτη περίπτωση αντικαθίσταται από το ακόλουθο κείμενο:
«-
εάν δεν απαιτείται πιστοποιητικό εξαγωγής, οι αιτούντες δύνανται να υποβάλουν μία μόνο αίτηση εντός του ορίου της ανώτατης ποσότητας που προβλέπεται για κάθε τμήμα και αύξοντα αριθμό.».
4)
Στο άρθρο 5, η παράγραφος 3 αντικαθίσταται από το ακόλουθο κείμενο:
«3. Εάν η μείωση που αναφέρεται στην παράγραφο 2 πρώτη περίπτωση έχει ως αποτέλεσμα μία ή περισσότερες ποσότητες μικρότερες των 20 τόνων ανά αίτηση, η κατανομή του συνόλου των ποσοτήτων αυτών πραγματοποιείται από το κράτος μέλος με κλήρωση ανά παρτίδα 20 τόνων, αυξημένη κατά την εναπομένουσα ποσότητα που κατανέμεται ισότιμα μεταξύ των παρτίδων των 20 τόνων.
Ωστόσο, σε περίπτωση που το άθροισμα των ποσοτήτων που είναι μικρότερες των 20 τόνων δεν οδηγήσει σε σύσταση παρτίδας 20 τόνων, η εναπομένουσα ποσότητα κατανέμεται από το κράτος μέλος ισότιμα μεταξύ των εμπορευόμενων των οποίων το πιστοποιητικό αφορά 20 ή περισσότερους τόνους.».
5)
Στο άρθρο 6 παράγραφος 1 πρώτο εδάφιο, οι όροι «άρθρου 5 παράγραφος 2» αντικαθίστανται από τους όρους «άρθρου 5 παράγραφοι 2 και 3».
6)
Το άρθρο 7 τροποποιείται ως εξής:
α)
η παράγραφος 4 αντικαθίσταται από το ακόλουθο κείμενο:
«4. Κατά παρέκκλιση από το άρθρο 6 παράγραφος 1 του κανονισμού (ΕΚ) αριθ. 1342/2003 της Επιτροπής (8) και κατ’ εφαρμογή του άρθρου 23 παράγραφος 2 του κανονισμού (ΕΚ) αριθ. 1291/2000 της Επιτροπής (9), τα πιστοποιητικά εισαγωγής για το αποφλοιωμένο λευκασμένο ή μισολευκασμένο ρύζι ισχύουν από την ημέρα της πραγματικής έκδοσής τους έως το τέλος του τρίτου μήνα που έπεται αυτής της ημερομηνίας.
Ωστόσο, η διάρκεια ισχύος των πιστοποιητικών εισαγωγής δεν μπορεί να υπερβαίνει την 31η Δεκεμβρίου του έτους έκδοσής τους.
β)
προστίθεται η ακόλουθη παράγραφος 5:
«5. Στο πλαίσιο των ποσοστώσεων που αναφέρονται στο άρθρο 1 παράγραφος 1, η θέση σε ελεύθερη κυκλοφορία των προϊόντων στην Κοινότητα υπόκειται στην προσκόμιση πιστοποιητικού καταγωγής που έχει εκδοθεί από τις αρμόδιες εθνικές αρχές των ενδιαφερόμενων χωρών, σύμφωνα με το άρθρο 47 του κανονισμού (ΕΟΚ) αριθ. 2454/93.
Εντούτοις, για τα τμήματα των ποσοστώσεων που αφορούν τις χώρες για τις οποίες απαιτείται πιστοποιητικό εξαγωγής δυνάμει του άρθρου 3 του παρόντος κανονισμού ή για τις ποσοστώσεις για τις οποίες δηλώνεται ως καταγωγή “όλες οι χώρες”, δεν απαιτείται πιστοποιητικό καταγωγής.».
7)
Το παράρτημα VI αντικαθίσταται από το παράρτημα I του παρόντος κανονισμού.
8)
Τα παραρτήματα IX και X αντικαθίστανται από το παράρτημα ΙΙ του παρόντος κανονισμού.
9)
Το κείμενο που παρατίθεται στο παράρτημα III του παρόντος κανονισμού προστίθεται ως παράρτημα XI.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
Εφαρμόζεται από την 1η Ιουλίου 2006, με εξαίρεση το άρθρο 1 σημείο 6 που εφαρμόζεται από την 1η Ιανουαρίου 2007.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 29 Ιουνίου 2006.

Labels: 3
17
5
15